#### Description: Description: http://www.topolovgrad.com/images/gerb1_100.gifО Б Л А С Т Х А С К О В О

#  О Б Щ И Н А Т О П О Л О В Г Р А Д

**гр.Тополовград 6560, пл.”Освобождение”№ 1**

**тел. 0470/ 5-22-80;**

**факс 0470/5-41-57**

**e-mail:** **oba\_top.grad@abv.bg**

Tехническа спецификация

За предоставяне на индикативна оферта за изпълнение на обществена поръчка с предмет:

***„Изпълнение на СМР на обект „Преустройство и реконструкция на работилница във физкултурен салон към ОУ „Иван Вазов“ в УПИ II, кв.22 по плана на с.Устрем, община Тополовград“***

**I. ОБЩИ ПОЛОЖЕНИЯ**

***1. Предмет***

Техническата спецификация касае бъдещото изпълнение на дейности, свързани с изпълнение на строителството на обект „***Преустройство и реконструкция на работилница във физкултурен салон към ОУ „Иван Вазов“ в УПИ II, кв.22 по плана на с.Устрем, община Тополовград***”.

***2. Институционална рамка***

Настоящата техническа спецификация е изготвена във връзка с подготовката на община Тополовград за предстоящо подаване на проектно предложение /формуляр за кандидатстване/ за предоставяне на безвъзмездна финансова помощ по Програмата за развитие на селските райони за периода 2014-2020 г., мярка 7 “Основни услуги и обновяване на селата в селските райони”, подмярка 7.2. “Инвестиции в създаването, подобряването или разширяването на всички видове малка по мащаби инфраструктура” за проект „***Преустройство и реконструкция на работилница във физкултурен салон към ОУ „Иван Вазов“ в УПИ II, кв.22 по плана на с.Устрем, община Тополовград***“.

***3. Местоизпълнение на дейностите от обхвата на отделните интервенции*** – територията на община Тополовград, село Устрем.

***4. Предметът*** на бъдещото изпълнение включва основните дейности, посочени съгласно обяснителните записки, изготвени от проектанта на техническия проект за обекта.

***5. Изходни данни и съществуващо състояние на обектите на строителство:***

Участниците могат да се запознаят с изходните данни и съществуващото състояние на обектите от приложените към настоящите пазарни консултации обяснителни записки по части “Архитектурна”; “Конструктивна”; “Строително-конструктивна”; “Електрическа”; “OВК” и “Оценка на инвестиционне проект за съответствие по чл. 169, ал. 1, т. 6 от ЗУТ по част енергийна ефективност”, както и от изготвените цялостните технически проекти, които са на разположение на заинтересованите лица в общинска администрация Тополовград, пл. Освобождение № 1, гр. Тополовград.

Участниците следва да подадат **индикативни оферти** за изпълнението на адекватни и съобразени с изискванията на Възложителя дейности, гарантиращи законосъобразност на бъдещото изпълнение на строително-монтажните работи и разрешаване ползването на следния строеж: „*Преустройство и реконструкция на работилница във физкултурен салон към ОУ „Иван Вазов“ в УПИ II, кв.22 по плана на с.Устрем, община Тополовград*“.

**II. ОБЩИ ИЗИСКВАНИЯ ЗА КАЧЕСТВО И ИЗПЪЛНЕНИЕ.**

1. Техническата спецификация е предназначена да развие и поясни изискванията по изпълнение на бъдещите строителни дейности.

2. Почистване на строителната площадка. След приключване на строително –монтажните работи (СМР) и преди организиране на процедурата за установяване годността на строежа, строителната площадка трябва да бъде почистена, а околното пространство - възстановено.

3. Вземане на проби, изпитвания и съставяне на актове и протоколи. Бъдещият изпълнителя е задължен да извършва всички изисквани от нормативната уредба изпитвания по време на строителството, както и да съдейства при контролни изпитвания чрез осигуряване на достъп, представяне на проби и мостри. При съставяне на протоколи и актове, да се спазват разпоредбите на Наредба № 3 /31.07.2003 г. Изпълнителят трябва да дава незабавно копия от тях на възложителя и да прилага текущия акт и/или протокол към Акта за извършени СМР.

4. Снимки. От бъдещия изпълнител се изисква да предоставя на Възложителя веднъж месечно качествени снимки от обекта, показващи ясно и недвусмислено напредъка на строителните работи.

5. Табели. От бъдещия изпълнител се изисква да монтира и поддържа на обекта табела, указваща името на проекта и съфинансиращите институции, с текст и размери според изискванията на ЗУТ и договорните условия.

6. Контролни замервания при приемане на площадката от изпълнителя. Бъдещият изпълнител трябва преди започване на работите и при приемане на инвестиционните проекти (техническа фаза) да направи собствени замервания и извърши собствени изчисления, за да се увери в точността на проектните коти и размери. Ако бъдещият изпълнител иска да оспори верността на данните по проекта той трябва да представи списък на неверните данни и коригираните такива. В противен случай Възложителят ще счита, че изпълнителят приема всички проектни коти и размери за верни и претенциите за непредвидени видове и количества работи, явили се вследствие на неверни проектни данни, няма да бъдат удовлетворени.

7. Съответствие на изискуеми стандарти. Бъдещият изпълнител следва да представя всички декларации за произход и съответствие на материалите и съоръженията, удостоверяващи прилагането на утвърдените стандарти.

8. Общи изисквания при изпълнението на строителството.

8.1. При изпълнението на строително-монтажните работи, следва да се спазват изискванията на Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти и Наредба № 3 от 2003 г. за съставяне на актове и протоколи по време на строителството.

8.2. Всички работници на обекта трябва да бъдат инструктирани за условията и изискванията на изпълнение на СМР.

8.3. С оглед на спецификата на предвидените СМР и произтичащите от това особености се налага предварително съгласуване със съответните експлоатационни дружества.

8.4. Участъците, на които се работи, да се сигнализират с предупреждаващи табели, видими за всички участници в строителния процес и за населението за недопускане на злополуки.

8.5. Необходимите за цялостното изграждане на строежа материали, механизация, ръчни инструменти и помощни материали са задължение на Изпълнителя.

8.6. При изпълнение на СМР бъдещият изпълнител е задължен да изпълни всички изисквания за безопасни условия на труд и предвиди необходимото за защита на населението за недопускане на злополуки и увреждания, както и необходимите мерки за опазване на околната среда.

8.7. При строителството бъдещият изпълнител трябва да спазва изискванията на всички ПИПСМР, касаещи строежа.

8.8. Всички възникнали въпроси по време на строителството ще се решават в присъствието на упълномощени представители на Възложителя, проектанта и НСН.

8.9. Контролът на обектите ще се упражнява от избран чрез съответната процедура по ЗОП Консултант, който ще упражнява изискващия се по ЗУТ непрекъснат строителен надзор по време на строителството и упражняване на инвеститорски контрол. Същият следи за правилното и точно изпълнение на работите, посочени в техническите описания към договорите, спазването на нормативните разпоредби за изпълняваните работи, изпълнените количества, изпълнението на договорните условия. При установяване на дефекти, нередности и некачествени работи, същите се констатират своевременно в протокол и Възложителят задължава Изпълнителя да ги отстрани в най-кратък срок и за негова сметка. Приемането на работите ще се извършва с подписването от представители на Възложителя, Изпълнителя и Консултанта по строителен надзор на констативни протоколи, съгл. **Наредба № 3 от 31 юли 2003 г. *за съставяне на актове и протоколи по време на строителството***.

Окончателното приемане на строителните работи ще се извърши след подписване на акт обр. 15.

8.10. При изпълнение на строителството да се спазват следните нормативни актове:

- Закон за устройство на територията,

- Наредба № Із-1971 *за строително-технически правила и норми за осигуряване на безопасност при пожар* (ДВ, бр. 96 от 4.12.2009 г., в сила от 5.06.2010г.),

- ПИПСМР, касаещи изпълнението на строежа;

- Наредба № 2 от 31.07.2003 г. *за въвеждане в експлоатация на строежите в Р България и минимални гаранционни срокове за изпълнени СМР, съоръжения и строителни обекти.*

- Наредба № 2 от 2004 г. *за минималните изисквания за здравословни и безопасни условия на труд при извършване на строителни и монтажни работи*;

- Наредба № 7 от 1999 г. *за минималните изисквания за здравословни и безопасни условия на труд на работните места и при използване на работното оборудване*;

8.11. Екзекутивна документация - Задължение на бъдещия изпълнител е след завършване на строително-монтажните работи да изготвя екзекутивна документация, съгл. чл. 175 на ЗУТ.

**8.12**. Приемане на изпълнените работи - Предаването и приемането на извършените СМР ще се удостоверява със съставяне на Протокол за приемане на извършени СМР, подписан от представители на страните по Договора или от конкретно определените в този договор правоспособни лица. Всеки констативен протокол следва да се придружава от необходимите сертификати за качество на вложените материали, протоколи съставени по реда на Наредба №3 за съставяне на актове и протоколи по време на строителството, декларации за съответствие на вложените материали със съществените изисквания към строителните продукти.

**III. СПЕЦИФИЧНИ ИЗИСКВАНИЯ ЗА ИЗПЪЛНЕНИЕ НА СТРОИТЕЛСТВОТО**

Всички работи, изпълнявани за обектите, трябва да бъдат в строго съответствие с утвърдените чертежи, цитираните стандарти и спецификации съгласно приложени обяснителни записки на проектанта, изготвил техническите проекти.

***Обектът на строителна интервенция, съобразно Разрешения за строеж, издадени от Главния архитект на община Тополовград, е пета категория съгласно ЗУТ.***